S-5106/2023

Mál þetta, sem dómtekið var 11. október sl., er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur: „R-kvk-þgf S-kvk-þgf S-kvk-þgf [...]fyrir eftirtalin hegningarlagabrot:

I.

Fjársvik með því að hafa, [...] og [...] 2019, í þremur tilvikum, greitt fyrir vörur með greiðslukorti í eigu A samtals að fjárhæð kr. 8.189,- og blekkt starfsmenn hjá [verslun 1]og [verslun 2] í staðgreiðsluviðskiptum með framvísun greiðslukortsins sem ákærða hafði heimildarlaust í fórum sínum og með því svikið út vörur með nánar tilgreindum hætti:

M: 007-2019-[...]

Tilvik Færslud. Staðsetning Fjárhæð kr. Tegund: 1. [...].2019 [Verslun 1] 2.497 Greiðsla 2. [...].2019 [Verslun 2] 2.690 Greiðsla 3. [...].2019 [Verslun 2] 3.002 Greiðsla Telst brot þetta varða við 248. gr. almennra hegningarlaga nr. 19/1940.

II.

[...]

M: 007-2021-0 53065

[...]

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

A gerir þá kröfu að R-kvk-þgf S-kk-ef S-kvk-þgf [...]verði gert að greiða honum kr. 74.945,- auk vaxta, samkvæmt 1. mgr. 8. gr. laga um vexti og verðtryggingu nr. 38/2001, frá [...] 2019 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

I 1. Af hálfu ákæruvaldsins var fallið frá II. kafla ákærunnar.

2. Ákærða krefst þess að hún verði dæmd til vægustu refsingar lög leyfa og samþykkir bótakröfu hvað varðar 8.189 krónur. Verjandi ákærðu krefst þóknunar sér til handa er greiðist úr ríkissjóði.

II

3. Ákærða hefur skýlaust játað þá háttsemi sem hennier gefin að sök í ákæru. Um málavexti vísast til ákæruskjals. Sannað er með játningu ákærðu og öðrum gögnum málsins að húnhafi gerst sek um þá háttsemi sem henni er gefin að sök og er brot hennar rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

III

4. Ákærða er fædd [...]. Samkvæmt framlögðu sakavottorði, dags. 31. ágúst 2023, hefur ákærða tvisvar á árinu 2020 gengist undir sektargerð lögreglustjóra vegna umferðarlagabrota og í öðru tilvikinu einnig vegna brots gegn lögum um ávana- og fíkniefni. Brot það sem ákærða hefur nú verið sakfelld fyrir framdi hún áður en framangreindar sektargerðir voru gerðar. Ber því að dæma ákærðu hegningarauka í samræmi við 78. gr. almennra hegningarlaga nr. 19/1940. Við ákvörðun refsingar ákærðu er einnig litið þess að um smávægilegt brot er að ræða og ákærða hefur skýlaust játað háttsemina, sbr. 8. töluliður 1. mgr. 70. gr. almennra hegningarlaga. Þá er horft til þess að langt er um liðið síðan brotið var framið eða rúm fjögur ár og verður ákærðu ekki kennt um þann drátt á meðferð málsins. Með hliðsjón af framangreindu og sakarefni þessa málsverður ákærðu ekki gerð sérstök refsing nú.

5. Ákærða hefur samþykkt bótakröfuna hvað varðar 8.189 krónur. Ekki hafa verið lögð fram fullnægjandi gögn til staðfestingar á því að ákærða beri ábyrgð á úttektum um fram það sem greinir í I. kafla ákæru. Er kröfunni því hafnað að öðru leyti en hvað varðar 8.189 krónur og skal ákærða einnig greiða dráttarvexti af fjárhæðinni eins og greinir í dómsorði.

6. Ákærða greiði helming alls sakarkostnaðar málsins þar með talin helming málsvarnarþóknunar skipaðs verjanda síns, Ó-kk-ef R. V-kk-ef lögmanns, sem alls eru ákveðin 2 0 0.000 krónur að meðtöldum virðisaukaskatti.

7. Af hálfu ákæruvaldsins flutti málið J-kk-nf K-kk-nf aðstoðarsaksóknari.

8. S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærðu, R-kvk-þgf S-kk-ef S-kvk-þgf, er ekki gerð refsing.

Ákærða greiði A 8.189 krónur auk vaxta, samkvæmt 1. mgr. 8. gr. laga um vexti og verðtryggingu nr. 38/2001, frá [...] 2019 til [...] 2020, en síðan dráttarvexti samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði helming málsvarnarþóknunar skipaðs verjanda síns, Ó-kk-ef R. V-kk-ef lögmanns, sem alls eru ákveðin 2 0 0.000 krónur.

S-kvk-nf E-kvk-nf K-kvk-nf (sign)